**Referat fra styremøte i Brekkestø vel 24.10.19 hos Tommy**

Til stede: Tommy, Margaret, Inger Lise, Bjørn, Rita og Pål (referent)

1. Innkallingen godkjent
2. Gjennomgang av referat fra konstituerende styremøte

Tommy tar ansvar for å sende inn ny styresammensetning til Brønnøysundregisteret

Tommy og Rita får fullmakt til å undertegne avtaler på vegne av styret. Dette må også klargjøres med Brønnøysundregisteret.

Med disse bemerkninger ble referatet godkjent.

1. Gjennomgang av virksomhetsplan. OK
2. Kommunedelplan for sykkel til offentlig ettersyn.

Saken ligger utenfor Vellets virkeområde og vi uttaler oss ikke.

1. Minkjakt. Det rapporteres fra Peter Wærnes at minkjakta har hatt bedre resultater i høst. Den fortsetter på nyåret. Vi avventer krav om utbetaling av bevilget støtte.
2. Minkfeller. Kurs.

Pål tar kontakt med minkjeger og finner dato for kurs et stykke ut på vinteren.

Pål lager en tekst som inviterer interesserte til kurset, med påmeldingsfrist. Denne legges ut på hjemmesida og på «Hva skjer på Justøya» med påmelding til Pål.

Vellet kan evt gå til innkjøp av et begrenset antall minkfeller til utlån, fortrinnsvis til medlemmer.

1. Ny nettside. Tommy har ansvaret for ny nettside. Bilder og annet stoff som ønskes lagt ut på hjemmesida eller Facebook kan sendes Tommy.
2. Julegrantelling, mandag 2.des. Jens Hegland har gitt tillatelse til å felle juletre på hans grunn. Arrangementet er ellers i privat regi, med noe støtte fra Vellet.
3. Eventuelt
4. Inger Lise informerte om Uthavnprosjektet. Det er bevilget 250 000 til en mulighetsstudie. En arkitekt er engasjert for å dokumentere eksisterende grunnmurer og tidligere bygninger. Aud og Inger Lise er velforeningens representanter i prosjektet slik at vi holdes orientert.
5. Orientering om fiber til Brekkestø. Det er lagt noen fiberanlegg, men det er usikkert om og hvor de er lagt fram til Justøya. Det vil være interesse for fiber i Brekkestø hvis det blir en mulighet.
6. Orientering. Aker gateteater har vært på befaring og ønsker å spille gateteater i begynnelsen av juli.